Punajuuripestopizza | Pääruoat | Reseptit – K-Ruoka
Tässä pizzassa on täysjyväpohja, pehmeä kerros tuorejuustoa ja itse tehtyä punajuuripestoa. Resepti on Potluck by one -blogista.
500g(n. 5 kpl)Pirkka punajuuria
2dlmanteleita
n. 4dlPirkka kolmen viljan sämpyläjauhoja
n. 2dlPirkka Luomu grahamjauhoja
500gPirkka punajuuria
150gPirkka maustamatonta tuorejuustoa
2dlpunajuuripestoa
150gherkkusieniä
Valmista punajuuripesto: Poista punajuurten kannat ja pese ne huolella. Pilko punajuuret reiluiksi lohkoiksi. Laita lohkot uunipellille ja levitä päälle hieman oliiviiöljyä. Paahda punajuuria 200 asteessa noin tunnin verran tai kunnes ne ovat pehmenneet. Laita punajuuret oliiviöljyä lukuun ottamatta muiden pestoainesten kanssa tehosekoittimeen. Anna sekoittimen käydä, kunnes massa on tasaista. Lisää oliiviöljy vähitellen sekoittimen edelleen käydessä. Tarkista maku.
Valmista pizzapohja: Liota hiiva lämpimään veteen. Lisää myös suola ja hunaja. Sekoita tasaiseksi. Anna hiivaseoksen seistä viitisen minuuttia. Lisää oliiviöljy ja vähitellen jauhoja. Alusta taikina käsin tai anna yleiskoneen vaivata taikina pehmeäksi palloksi. Anna taikinan kohota peitettynä kaksinkertaiseksi. Kaada kohonnut taikina jauhotetulle alustalle ja vaivaa ilmakuplat pois. Jaa taikina kahteen osaan ja kauli kahdeksi levyksi.
Valmista täytteet: Poista punajuurten kannat ja pese ne huolella. Leikkaa punajuuret niin ohuiksi viipaleiksi kuin pystyt. Paista viipaleita pannulla oliiviöljyssä kunnes ne ovat pehmenneet. Mausta suolalla ja oreganolla.
Levitä pizzapohjille kerros tuorejuustoa ja sitten kerros punajuuripestoa.
Levitä peston päälle punajuuriviipaleet, viipaloidut herkkusienet, kiekoiksi leikattu vuohenjuusto ja ohuiksi renkaiksi leikattu punasipuli.
Ripottele päälle oreganoa ja basilikaa (kuivattua tai tuoretta).
Paista pizzoja 250 asteessa noin 15 minuuttia tai kunnes ne ovat saaneet kauniisti väriä.
Paljon oliiviöljyä???17.12.2016
Paljon pestoon sitä oliiviöljyä tulee laittaa? Puuttuu reseptistä!
Kiitos kysymyksestäsi, kyseessä on Potluck by one -blogin resepti. Oliiviöljyä lisätään, kunnes pesto on rakenteeltaan levittyvää.